Hun ble født i Pløn som datter av hertug Joachim Ernst av Slesvig-Holsten-Sønderborg-Pløn og Dorothea Augusta av Slesvig-Holsten-Gottorp. Den 18. august 1666 giftet hun seg på Pløn slott med Wolfgang Julius (1622-1698), greve av Hohenlohe-Neuenstein. Ektemannen hadde ingen egen residens, så de kjøpte herresetet Wilhelmsdorf ved Nürnberg, rev den gamle borgen der ned og gjenoppførte et barokkslott. Ekteskapet var lykkelig.